
për një ndryshim në ligjin nr.7556, datë 4.2.1992 "për zgjedhjet e kuvendit popullor të republikës së shqipërisë", ndryshuar me ligjin nr.8055, datë 1.2.1996

Në mbështetje të nenit 28, pika 19, të ligjit nr.7491, datë 29.4.1991 “Për dispozitat kryesore kushtetuese”, me propozimin e Këshillit të Ministrave,

D E K R E T O J:

Neni 1

Në nenin 64, paragrafi i dytë, të ligjit nr.7556, datë 4.2.1992, i ndryshuar me ligjin nr.8055, datë 1.2.1996 "Për zgjedhjet e Kuvendit Popullor të Republikës së Shqipërisë" bëhet ky ndryshim:
"Votimi fillon në orën 7oo dhe mbyllet në orën 22oo. Në qoftë se pas orës 22oo ka ende njerëz që presin të votojnë, votimi vazhdon derisa të mbarojnë të gjithë të pranishmit".

Neni 2

Ky dekret hyn në fuqi menjëherë.

